שאלה: ללמה ה  צריך את המצוות שלנו?! זה נראה כמו משחק מטופש.: יש לי מספר שאלות אמוניות או אולי זו בעצם שאלה אחת גדולה. כידוע לנו מטרתינו בחיים היא לקיים מצוות ולקדש שם שמיים הן כיחידים והן כעם סגולה. כל העניין נראה לי תמוה, למה ה צריך שנעבוד אותו ונעשה לו "כבוד" בעולם? הוא ח"ו בשר ודם שצריך כבוד? מה הוא מרוויח מזה? אם נסכם באופן כללי -בשביל מה כל העניין של עבודת ה, של הגדלת שם ה, של שבח לקב"ה- מה יוצא לו מזה שברואיו עובדים אותו? עניין נוסף, כלפינו. בשביל מה אנחנו עובדים -אם בשביל לקבל שכר למה ה ברא אותנו כך שנצטרך שכר ונשמח ממנו או בשביל שיתוקן העולם -גם ה יכל לתכנן אחרת את אופן תיקון העולם. לעיתים זה נדמה לי כמו מן משחק מטופש- אתם עושים מצוות -תקבלו שכר, עמ"י חטא-עונש, גלות או כל דבר אחר אשמח להבין מה העניין הגדול העומד מאחורי זה. אשמח לתשובה מפורטת:)ו מראש.
תשובה: לך צדיק! יישר כוח השאיפה שיש בך למשמעות, על כך שאינך מקבל מציאות כדבר הברור מאליו ועם זאת מעמיק ומעוניין להבין את העומק שבה! אם הבנתי נכון אתה מעוניין לקבל הסבר על יחסי אלוה ברואים על כל מה שמשתמע מכך. אכן, על פניו נראה שיש פה מן משחק לא ברור, האל הכל יכול דורש שיעבדו אותו ומעניש את ברואיו. ומשהו לא מסתדר לנו. איך הוא, האל, הגדול הגיבור והנורא, צריך את תפילת שחרית שלי בבוקר. ועוד על הבוקר?! ומה אכפת לו אם זה במניין או לא. ובאמת זה מדגדג לו? הלא הוא כל יכול?! מי אני בכלל לעומתו. וכל הסבל הזה שנגרם לעם ישראל ולעולם על החטאים. לא היה אפשר לחסוך אותו? נכון. בגדול זו ההרגשה. תקן אותי אם אני טועה. כל ההסתכלות הזו על היחס בין האלוה אל ברואיו מתחילה בגלל הנחות יסוד לא מדויקות. כאשר מניחים הנחת יסוד לא נכונה, בונים עליה מגדלי מגדלים של תסכולים (המוצדקים להנחת יסוד זו.) לא מובן? אני אשדל לפרט, כבקשתך. אני אשתדל לבנות את הכל מחדש. יתכן שאל חלק מהדברים לא הייתי צריך להתייחס, אנא קרא את הכל בסלחנות (: מיהו האלוה? האם אנחנו יודעים מיהו? כשאנחנו ילדים אנחנו מדמיינים אותו כאיזה זקן עם זקן ארוך ולבן שיושב אי שם על עננים, נותן שכר ומחלק עונשים. כשאנחנו גדלים ומבינים שלאלוהים אין גוף וגם לא דמות הגוף אז הוא הופך במחשבתנו למשהו עליון, אי שם בשמיים. אח"כ אנחנו מתבגרים עוד ומתוודעים לשיר "ה  הוא פה, ה  הוא שם, ה  נמצא בכל העולם" ומבינים שהוא נמצא ומשגיח על הכל בכל. וככל שאנחנו גדלים המושגים הופכים ליותר מופשטים ולפחות מובנים. ואם אפשר לקצר: "תכלית הידיעה (ידיעת ה ) היא שלא נדע". ככל שאנחנו יודעים את ה - סימן שאנחנו לא יודעים אותו ככל שאנחנו לא יודעים את ה - סימן שאנחנו יודעים אותו אז למה התורה מתארת מיהו ה? ועוד מייחסת לו תיאורים גופניים "יד ה " "וחרה אף" ולעניינו "רצון ה "?? אלא ש"תורה דיברה כלשון בני אדם". אם התורה הייתה מתארת את רבש"ע בצורה מופשטת סביר להניח שהיו חושבים שהוא נכה 100. בעיקר בעידן בעבודה זרה בו לכל אלוהים אחר היה חתיכת גוף. אז הנהגותיו של ה  מתוארות ע"י תיאורים אנושיים. למשל: "כיסא ה " אינו אומר שיש לו כיסא אלא זה מתאר את שלטונו של רבש"ע בעולם. כמו שאומרים על אדם שהוא "יושב טוב." כמובן גם לתיאורים יש גבולות ולכן אין התורה משתמשת במעיים, או בשינה לתאר הנהגות של ה. ולמה חפרתי לך על כל זה? לענ"ד בשאלתך שאלת על "ה  צריך" ו"ה  רוצה" והתייחסת אליו כאל צורך ורצון אנושיים. כשאדם צריך משהו יש אותו ואת הצורך ואת המצרך. כשאדם רוצה משהו יש אותו, את הרצון ואת הרצוי. כרבש"ע צריך משהו ורוצה משהו הוא הרצון, הוא הצורך, הוא לא חסר כלום. לכן רצון ה  הוא פועל ולא נפעל. כשהוא רוצה זה קורה. כשהוא צריך זה קורה. לפי זה, זה מחזק את השאלה! למה אנחנו קיימים אם הוא לא חסר כלום? בשביל מה כל התורה והמצוות?? אלא שכאן אני חושב שצריך לחדד נקודה חשובה. אצל עובדי עבודה זרה עובדים את האלוה- מקריבים לו קורבנות, מגדלים את שמו- עובדים בשבילו. להבדיל, אצל עם ישראל האלוה לא חסר כלום, ומתוך שלמותו וחסדו הוא נתן לנו את התורה בשבילנו. התורה והמצוות הם כדי שאנחנו, החסרים, נשתלם ונתקרב אליו, שאנחנו נהפוך ליותר ויותר אלוהיים! המטרה שלנו בעולם זה "להתענג על ה ", להידבק בה, להתקרב אליו. כיחידים וכעם. המטרה של כל העולם היא להתקרב אל ה. אך, רק עם ישראל קיבל את התורה והוא, כעם צריך גם לקרב את כל האנושות לבורא ולפרסם את שם ה  בעולם. לכן היחס בין הבורא לאלוה הוא הפוך- התורה והמצוות נתנו לנו מהבורא בשבילנו כאשר אנחנו מתעלמים מכך, ממילא אנחנו נענשים על כך ובמילים אחרות- אנחנו דופקים את עצמנו. ניתן לנו חמצן ואנחנו לא מעוניינים בו. וכאשר אנחנו מקיימים ומקבלים את התורה ממילא אנחנו מקבלים שכר מעצם הקיום של התורה והמצוות. אבל היה יכול להיות אחרת?? זו שאלה שהיית יכול לשאול בכל מצב. למה המציאות היא כזו ולא אחרת. אנחנו יודעים מדוע רבש"ע ברא את העולם כפי שהוא ברא אותו, אך לא יודעים מדוע הוא ברא את העולם כך ולא אחרת. ידיעתנו היא מוגבלת. אין אנחנו יודעים הכל ובוודאי לא מבינים במעשי בראשית של רבש"ע בכבודו ובעצמו. ב"ה קיבלנו מתנה מרבש"ע- חיים. זה לא ברור מאליו. קיבלנו על הדרך גם בריאה נפלאה כל כך. רק על חיינו אנחנו צריכים להודות לה. להודות לו על התורה שקיבלנו ממנו שהיא מדריכה אותנו כיחידים וכעם על כל שעל ושעל בעולם המסובך הזה. אשרינו שזכינו! אני ממליץ לך להיכנס לקישורים הבאים לתשובות נוספות על הנושא: מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון